**Ministru kabineta noteikumu projekta “Grozījumi Ministru kabineta 2014.gada 23.decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Zvejniecības likuma](https://likumi.lv/ta/id/34871-zvejniecibas-likums) [11. panta](https://likumi.lv/ta/id/34871-zvejniecibas-likums#p11) 4.1 daļa unMinistru kabineta 2014. gada 23. decembra noteikumu Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” 9. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 23. decembra noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – noteikumi Nr. 796) 8. punktu pašvaldības reizi gadā līdz 1. jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk − institūts) iesniedz priekšlikumus par iekšējos ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātniski pamatotu atzinumu (turpmāk – atzinums) par pašvaldību priekšlikumiem zvejas limitu izmaiņām. ZM atbilstoši noteikumu Nr.796 9.punktam apkopo institūta izvērtētos un atbalstītos priekšlikumus par zvejas limitu izmaiņām un iesniedz Ministru kabinetā attiecīgu tiesību akta projektu.Līdz 2017. gada 1. jūlijam institūts ir saņēmis Madonas, Ogres, Riebiņu, Salaspils, Rēzeknes un Ventspils novada pašvaldību priekšlikumus par zvejas limitu izmaiņām iekšējos ūdeņos, tos izvērtējis un sniedzis atzinumu (25.07.2017. Nr.1-6/908-e un 12.09.2017. Nr.30-1/1042, pieejami ZM). Institūta atzinumā atbalstītie Madonas, Ogres, Rēzeknes un Riebiņu novada pašvaldību priekšlikumi par zvejas limitu izmaiņām ir iekļauti sagatavotajā Ministru kabineta noteikumu projektā “Grozījumi Ministru kabineta 2014. gada 23. decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts). Par institūta neatbalstītajiem Salaspils novada un Ventspils novada priekšlikumiem minētās pašvaldības tika informētas atzinumā.1. Ievērojot institūta atzinumu, noteikumu projektā iekļauti turpmāk minētie grozījumi:1.1. Madonas novada pašvaldības priekšlikums aizliegt rūpniecisko zveju Kālezerā, atsaucoties uz biedrību “Kāla ezera padome”, kas ezerā organizē licencēto makšķerēšanu (noslēgts līgums līdz 2038.gadam), lai veicinātu ilgtspējīgu zivju resursu izmantošanu un licencētās makšķerēšanas attīstību, atbalstīts daļēji: a) noteikumu projektā svītrots noteikumu Nr.796 4.pielikuma “Zušu zvejas rīku limits ūdenstilpēs” 1.daļas “Zušu murdu (sētas garums līdz 30 m) limits ezeros” 5.punkts (noteikumu projekta 1.2.apakšpunkts);b) pamatojoties uz institūta viedokli, kamēr nav izdarīti attiecīgi grozījumi Ministru kabineta 2007. gada 2. maija noteikumos Nr.295 “Noteikumi par rūpniecisko zveju iekšējos ūdeņos” (turpmāk – noteikumi Nr.295), Kālezerā saskaņā ar noteikumu Nr.796 3.11.apakšpunktā noteikto saglabājas tīklu limits 75 metru garumā; 1.2. Ogres novada pašvaldības priekšlikums aizliegt rūpniecisko zveju Plaužu ezerā, lai zvejas rīki netraucētu makšķerniekiem un tiktu samazināta ietekme uz zivju krājumiem un vidi, nodrošinot ilgtspējīgu zivju resursu izmantošanu un bioloģiskās daudzveidības saglabāšanu, atbalstīts daļēji:a) noteikumu projektā svītrots 1.pielikuma 32.2.apakšpunkts, kas Plaužu ezerā paredzēja 430 m tīklu limitu (noteikumu projekta 1.6.apakšpunkts);b) pamatojoties uz institūta viedokli, kamēr nav izdarīti attiecīgi grozījumi noteikumos Nr.295, Plaužu ezerā saskaņā ar noteikumu Nr.796 3.11.apakšpunktā noteikto saglabājas tīklu limits 75 metru garumā; 1.3. Riebiņu novada domes priekšlikums atjaunot zvejas tīklu limitu Bicānu (575 m), Kategradas (375 m), Rušona (4630 m), Salmeja (315 m) un Zolvas ezerā (1094 m) ir atbalstīts.Pašvaldība vajadzību pēc limitu atjaunošanas pamato ar iesniegumiem, kas saņemti no iedzīvotājiem par zvejas tiesību izmantošanu pašpatēriņa zvejai. Bicānu, Kategradas un Salmeja ezerā limiti tiek pieprasīti tādā pašā apjomā, kādi tie bija 2005. gadā, bet Rušona un Zolvas ezerā – attiecīgi par 5915 un 191 m mazāki.Institūts savā atzinumā norāda, ka no 2006. gada Rušona, Salmeja un Zolvas ezerā tīklu limits vairs nebija noteikts, bet Bicānu un Kategradas ezerā tas saglabājās līdz 2015. gadam, un pēc tam pašvaldība ierosināja limitu šajos ezeros vairs nenoteikt. Pēc nozvejas statistikas datiem, Bicānu ezers ticis apzvejots no 1951. līdz 2015. gadam, un nozveja svārstījusies no 5 līdz 3866 kg (vidēji 1395 kg) gadā, Kategradas ezers ticis apzvejots no 1951. līdz 2009. gadam, un nozveja svārstījusies no 35 līdz 2029 kg (vidēji 616 kg) gadā, Rušona ezers ticis apzvejots no 1946. līdz 2016. gadam, un nozveja svārstījusies no 5 līdz 46 721 kg (vidēji 14 832 kg) gadā, Salmeja ezers ticis apzvejots no 1951. līdz 1987. gadam, un nozveja svārstījusies no 95 līdz 4249 kg (vidēji 1378 kg) gadā, Zolvas ezers ticis apzvejots no 1951. līdz 2015. gadam, un nozveja svārstījusies no 11 līdz 9947 kg (vidēji 2730 kg) gadā.Jāņem vērā, ka uz Rušona ezera limita daļu varētu pretendēt Rēzeknes novada pašvaldība. Institūts savā atzinumā norāda, ka šādā gadījumā pašvaldībām būtu savstarpēji jāvienojas par zvejas limitu izmantošanu.Ievērojot iepriekšminēto, ar noteikumu projekta 1.4.apakšpunktu noteikumu Nr.796 1.pielikums papildināts ar 38.1punktu “Riebiņu novads” un atbilstošiem apakšpunktiem un ar noteikumu projekta 1.3.apakšpunktu ir papildināts noteikumu Nr.796 1.pielikuma 37.punkts ar 37.15.1 apakšpunktu un piezīmēm (noteikumu projekta 1.5.apakšpunkts), paredzot, ka limits ir kopā ar Riebiņu novadu, un atbilstoši 38.13.apakšpunktā norādīts, ka limits ir kopā ar Rēzeknes novadu;1.4. Rēzeknes novada pašvaldības priekšlikums samazināt Rāznas ezerā zušu murda limitu ar sētas garumu līdz 30 m par 210 murdiem, zušu murda limitu ar sētas garumu virs 30 m par 13 murdiem un zušķērāja limitu Rēzeknes upē ir atbalstīts (noteikumu projekta 1.6., 1.7. un 1.8.apakšpunkts).Pašvaldība ierosina šos limitus no noteikumiem Nr.796 svītrot, jo pēdējos gados ir samazinājies zušu apjoms, nav ielaisti zušu mazuļi, kā arī pastāv īpašuma problēmas ar zušķērāja izmantošanu. Institūts savā atzinumā norāda, ka zuši Rāznas ezerā nevairojas, to daudzums ar katru gadu samazināsies gan zvejas, gan dabiskās mirstības dēļ. Sasniedzot noteiktu sudrabzuša stadiju, zuši centīsies migrēt lejup pa Rēzeknes upi, bet tur tiem priekšā ir gan hidrotehniskas būves, gan HES, kuros tie, visticamāk, ies bojā. Maz ticams, ka zvejnieki, kas lieto murdus, un makšķernieki spēs efektīvi izmantot zuša krājumus Rāznas ezerā.2. Pāvilostas novada pašvaldības priekšlikums noteikt nēģu murdu izvietojumu Sakas upē (to noteikumu projekta skaņošanas laikā iesniedza Latvijas Pašvaldību savienība) ir atbalstīts (institūta 26.10.2017. atzinums Nr.30-1/1235). Institūts norāda, ka Sakas upē nēģu murdu limits pašlaik nav sadalīts pēc zvejas vietām un ir 15 murdi un 1 murds, kas upē tiek izvietoti no kreisā krasta. Pēc pašvaldības rīkotās izsoles murdu limits zvejas uzņēmumiem iedalīts proporcijā 5:3:3:4. Viens uzņēmējs izsolē ieguvis 5 nēģu murdus un, izvietojot tos visus pirmajā rindā, iegūst būtiski lielāku nozveju nekā pārējie zvejnieki. Tāpat šāds murdu izvietojums rada iespēju manipulēt ar brīvsatraumes platumu, samazinot nēģiem iespēju migrēt uz nārsta vietām. Institūts ierosina Sakas upē vienā rindā izvietot 4 murdus. Tādējādi kopējais nēģu murdu skaits netiek mainīts un tiek ievērotas arī MK noteikumos Nr.295 31.1.apakšpunktā noteiktās prasības – neaizšķērsot ar zvejas rīkiem vairāk par pusi no ūdenstilpes brīvās ūdens platības.3. Papildus institūta atbalstītajiem pašvaldību priekšlikumiem par zvejas limitu maiņu iekšējos ūdeņos noteikumu projektā (1.1.apakšpunktā) noteikts, ka pašvaldībai, lai uzsāktu komerczveju kādā no publiskajiem ezeriem, kas nav minēti noteikumu Nr.796 9.pielikumā, ir jāiesniedz institūtā priekšlikums par nozvejas apjoma limita noteikšanu. Ja šāds nozvejas apjoma limits konkrētajā ezerā minētajā pielikumā nav noteikts, ezeram paredzētais zvejas rīku limits ir izmantojams tikai pašpatēriņa zvejā. Šis regulējums precizēts atbilstoši Ministru kabineta 2016.gada 12.janvāra sēdes protokola Nr.2 32§ 2.punktam, kurā ZM uzdots izvērtēt un sagatavot priekšlikumus noteikumu grozījumiem, lai no 2017.gada komerciālajā zvejā tiktu noteikti gan kopējie, gan atsevišķu zivju sugu nozvejas apjoma limiti ūdenstilpēs. 2016.gada beigās, gatavojot grozījumus MK noteikumos Nr.796, tika izvērtēti un noteikumu projektā iekļauti (9.pielikums) tikai tie ezeri, kas tobrīd bija minēti MK noteikumu Nr.796 pielikumos. Tāpēc, nosakot limitus ezeriem, kas nav minēti MK noteikumu Nr.796 pielikumos, vienlaikus ir jāizvērtē nepieciešamība komerciālajā zvejā noteikt gan kopējos, gan atsevišķu zivju sugu nozvejas apjoma limitus. Tāpat noteikumu projekta 1.1.apakšpunktā paredzēts precizēt, ka iekšējos ūdeņos, kas atrodas īpaši aizsargājamā dabas teritorijā, priekšlikumus par zvejas limitu maiņu pašvaldība saskaņo ar Dabas aizsardzības pārvaldi (turpmāk – DAP). Saskaņā ar Zemes pārvaldības likuma 15.panta pirmo daļu Vides aizsardzības un reģionālās attīstības ministrija (turpmāk – VARAM) ir nodevusi pārvaldīšanā DAP tās īpašumā esošos ezerus īpaši aizsargājamās dabas teritorijās. Lai šajās teritorijās nodrošinātu ilgtspējīgu iekšējo ūdeņu (kas vairumā gadījumu ir īpaši aizsargājami biotopi) apsaimniekošanu, tostarp zivju resursu aizsardzību, DAP gan kā īpaši aizsargājamo dabas teritoriju pārvaldītājam, gan kā iekšzemes publisko ūdeņu pārvaldītājam ir jābūt iesaistītai to iekšējo ūdeņu apsaimniekošanas jautājumu risināšanā, kuri atrodas īpaši aizsargājamās dabas teritorijās, tostarp viedokļu un atzinumu sniegšanā par zvejas tiesību izmantošanu.4. Noteikumu projekts stāsies spēkā ar 2018.gada 1.janvāri, jo pašvaldības zvejniekiem konkrētā gadā izmantojamos limitus iedala katra kalendārā gada sākumā, par to noformējot rūpnieciskās zvejas tiesību nomas līguma protokolu. Šis limits ir izmantojams attiecīgajā gadā. |
| 3. | Projekta izstrādē iesaistītās institūcijas | Institūts, ZM, kā arī Madonas, Ogres, Riebiņu, Salaspils, Rēzeknes, Pāvilostas un Ventspils novada pašvaldības, kas sniedza priekšlikumus par zvejas limitu izmaiņām iekšējos ūdeņos. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs Madonas, Ogres, Rēzeknes, Pāvilostas un Riebiņu novada pašvaldības, kas iedala rūpnieciskās zvejas limitus zvejniekiem, Valsts vides dienesta inspektorus, kas izsniedz zvejas atļaujas un kontrolē zvejas darbības, kā arī zvejniekus, kas zvejo Sakas upē, Kālezerā, Plaužu, Rāznas, Bicānu, Kategradas, Rušona, Salmeja un Zolvas ezerā.Samazinot zvejas rīku skaitu Kālezerā, Rāznas ezerā un Plaužu ezerā, limitu vairs nesaņems iespējamie 14 pašpatēriņa zvejnieki, savukārt potenciālie komerczvejnieki nesaņems arī 226 zušu murda limitus un vienu zušķērāja limitu.Nosakot zvejas rīku limitus Bicānu, Kategradas, Rušona, Salmeja un Zolvas ezerā, ar pašpatēriņa zveju varēs nodarboties aptuveni 233 pašpatēriņa zvejnieki vai komerczvejnieki atkarībā no limita un komersantu vēlmes iesaistīties šī veida uzņēmējdarbībā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus. Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.Pašpatēriņa zvejnieki saskaņā ar Zvejniecības likumu nedrīkst veikt komercdarbību un līdz ar to arī negūst ienākumus no zvejas, tāpēc tiem nerodas arī zaudējumi.Nav īsti skaidrs un prognozējams, cik liels varētu būt potenciālo komerczvejnieku skaits, tāpēc nav iespējams aprēķināt noteikumu projekta finansiālo ietekmi uz uzņēmējdarbību. Pieejamo zvejas limitu sadale starp pašpatēriņa un komerczvejniekiem katrā pašvaldībā ir atšķirīga un ļoti mainīga pa gadiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 850 000 | 0 | -680 | -680 | -680 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | -204 | -204 | -204 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 595 000 | 0 | -476 | -476 | -476 |
| 2. Budžeta izdevumi: | 850 000 | 0 | -680 | -680 | -680 |
| 2.1. valsts pamatbudžets | 255 000 | 0 | -204 | -204 | -204 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 595 000 | 0 | -476 | -476 | -476 |
| 3. Finansiālā ietekme: | 0 | 0 | -680 | -680 | -680 |
| 3.1. valsts pamatbudžets | 0 | 0 | -204 | -204 | -204 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -476 | -476 | -476 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -680 | -680 | -680 |
| 5.1. valsts pamatbudžets | 0 | -204 | -204 | -204 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -476 | -476 | -476 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertie grozījumi MK noteikumos Nr.796 radīs šādu finansiālu ietekmi uz valsts un pašvaldību budžeta ieņēmumiem no ūdenstilpju un rūpnieciskās zvejas tiesību nomas un zvejas tiesību rūpnieciskās izmantošanas (zvejas limiti):1) 1.pielikumā iekļautajos ūdeņos nomas maksa par 5 m zivju tīkla limitu ir 2,85 EUR, bet par zivju murda limitu (iedala pašpatēriņa zvejniekiem 30 m tīkla vietā) – 9,96 EUR. Tā kā kopējais tīklu limits noteikumu projektā palielināts par 6989 m, tad, piemērojot zivju tīkla rīka limita izmaksas, potenciāli ienākumi veidotu: 6989 m/5 m x 2,85 EUR = 3983,73 EUR, bet, ja piemēro maksu par murda limitu, tad – 6989 m/30 m x 9,96 EUR = 2320,35 EUR;2) noteikumu projektā paredzētie grozījumi samazina ienākumus no zušu murda limitiem 4418,35 EUR apmērā (limits 213 murdi x 14,23 EUR par vienību un 13 murdi x 106,72 EUR par vienību) un ieņēmumus no 430 m zivju tīkla limita (430 m/5 m x 2,85 EUR = 245,10 EUR). Kopumā grozījumi noteikumu projektā samazinās ienākumus valsts un pašvaldību budžetā par 679,72 EUR (no potenciālajiem ieņēmumiem 3983,73 EUR atņemot ieņēmumu samazinājumu 4663,45 EUR).Saskaņā ar Ministru kabineta 2009. gada 11. augusta noteikumu Nr.918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 96.punktu pašvaldībai paliek 70 % ieņēmumu no zvejas tiesību nomas.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc Madonas novada pašvaldības un Ogres novada pašvaldības iniciatīvas, lai saglabātu zivju resursus, kā arī attīstītu rekreācijas nolūkos veicamās darbības, iespējami grozījumi MK noteikumos Nr.295, kas paredzētu rūpnieciskās zvejas aizliegumu Kālezerā un Plaužu ezerā. Atbilstoši Zvejniecības likuma 16.panta piektajai daļai, lai pašvaldība varētu ierosināt rūpnieciskās zvejas aizliegumu, nepieciešams saņemt institūta novērtējumu un saskaņojumu no ZM un VARAM. |
| 2. | Atbildīgā institūcija | ZM, VARAM, institūts |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par ZM sagatavoto noteikumu projektu bija pieejama tīmekļa vietnē www.zm.gov.lv no 2017.gada 17. līdz 24.augustam. |
| 2. | Sabiedrības līdzdalība projekta izstrādē | Noteikumu projekta izstrādes gaitā notikušas konsultācijas starp priekšlikumus iesniegušajām pašvaldībām un institūtu.Par sagatavoto noteikumu projektu 17.10.2017. notikušas papildu konsultācijas ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi (turpmāk – Padome) ([https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127#jump](https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127" \l "jump)), kurā piedalās Latvijas Pašvaldību savienības deleģēti divi iekšējo ūdeņu un jūras piekrastes ūdeņu pašvaldību, kā arī Padomes Zvejniecības interešu grupas deleģēti divi zvejnieku pārstāvji. Padomes Zvejniecības interešu grupā ietilpst šādi jūras piekrastes un iekšējo ūdeņu zvejnieku pārstāvji: no Vidzemes zvejnieku biedrības, Latvijas Zvejnieku federācijas, Vērgales zvejnieku apvienības, Burtnieku ezera zvejnieku biedrības, Piejūras novadu zvejnieku biedrības, biedrības “Engures zvejnieks”, Lapmežciema pagasta zvejnieku biedrības, Latvijas piekrastes zvejniecības attīstības biedrības un Baltijas Zivsaimnieku apvienības.Par sagatavoto noteikumu projektu 13.10.2017. tika informēta arī Zvejniecības komercdarbības licencēšanas komisija, kuras sastāvā darbojas Latvijas Pašvaldību savienības, Latvijas Zvejnieku federācijas, Latvijas Zivsaimnieku asociācijas, Kurzemes zvejnieku asociācijas un Ziemeļkurzemes zivsaimnieku apvienības pārstāvji. |
| 3. | Sabiedrības līdzdalības rezultāti | Pašvaldību priekšlikumi izvērtēti, un institūta atbalstītie priekšlikumi ņemti vērā.Sabiedriskās apspriešanas laikā no 2017.gada 17. līdz 24.augustam iebildumi un priekšlikumi par noteikumu projektu netika saņemti. Noteikumu projekta saskaņošanas laikā par Tieslietu ministrijas iebildumu saistībā ar MK noteikumu Nr.796 un Ministru kabineta 2009.gada 30.novembra noteikumu Nr.1375 "Noteikumi par rūpnieciskās zvejas limitiem un to izmantošanas kārtību piekrastes ūdeņos" apvienošanu no Latvijas Pašvaldību savienības 10.10.2017. tika saņemta e-pasta vēstule, kurā Latvijas Pašvaldību savienība aicināja neapvienot abus noteikumus, jo spēkā esošais regulējums jau ir apliecinājis savu efektivitāti ilgākā periodā un no sabiedrības mērķgrupām nav saņemti priekšlikumi abu minēto noteikumu apvienošanai vienā normatīvajā aktā. Turklāt tas nav lietderīgi, jo gan noteikumos un Nr.1375, gan Nr. 796 ietvertais regulējums attiecas uz atšķirīgu teritoriālo dalījumu, kā arī uz sabiedrības mērķgrupām ar dažādu darbības specifiku un interesēm.13.10.2017. notikušajā Zvejniecības komercdarbības licencēšanas komisijas sēdē zvejnieku sabiedrisko organizāciju pārstāvji piekrita Latvijas Pašvaldību savienības 10.10.2017. paustajam viedoklim.17.10.2017. ZM notikušajā Padomes sēdē tika saņemts nepārprotams atbalsts zvejas limitu regulācijas saglabāšanai divos atsevišķos noteikumos, kā tas bijis līdz šim, lai neradītu papildu sarežģītību noteikumu praktiskajā piemērošanā un regulējuma izpratnē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Novadu un pilsētu pašvaldības, kuru administratīvajās teritorijās atrodas iekšējie ūdeņi, kā arī DAP un Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav paredzēts veidot, un nav paredzēta arī esošo institūciju reorganizācija. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs Jānis Dūklavs

Zemkopības ministrijas valsts sekretāre. Dace Lucaua

Bārtule 67027525

Inese.Bartule@zm.gov.lv